Klikstirnzen

Klikstirnzen (Thalasseus) foarmje in fûgelskaai út de famylje seefûgels (Laridae).

Ofhinklik fan 'e soarte binne se 35 oant 55 sm lang. It binne slanke, elegante fûgels mei lange, smelle wjukken en in tinne, skerpe snaffel. Se ha in streamline lichemsbou mei in lange, foarke sturt. Oer it generaal binne de fûgels ljochtgriis fan boppe en wyt fan ûnder mei wite wjukrânen en swarte wjuktoppen. Yn 'e briedtiid ha se in swarte mûtse oant krekt ûnder de eagen mei yn 'e nekke in swart túfke. Winterdeis binne se op 'e foarholle witer. De snaffel is lang, rjocht en puntich en meast swart mei in giele tip of oranje en giel. Ferskil tusken mantsjes en wyfkes is der net.

De soarten libje oan see- en oseaankusten op sawat alle kontininten. It binne typyske kustfûgels, dy't jeie op fiskjes troch fan in hichte yn it wetter te dûken. Se briede yn lûdroftige koloanjes op sân of rotsige eilannen.
 Soarten 
 Ofbyld  Wittenskiplike namme  Fryske namme  Status/Trend  Opmerkingen 120px  Thalasseus sandvicensis  klikstirns   net bedrigestabylThalasseus sandvicensis op BirdLife   120px  Thalasseus acuflavidus  Amerikaanske klikstirns  net evaluëarre  earder in ûndersoarte fan 'e klikstirns 120px  Thalasseus elegans  Kalifornyske klikstirns  hast bedrigestabyl Thalasseus elegans op BirdLife 120px  Thalasseus bengalensis  Bingaalske klikstirns  net bedrigestabyl Thalasseus bengalensis op BirdLife 120px  Thalasseus albididorsalis  Afrikaanske keningsstirns  net evaluëarre  earder in ûndersoarte fan 'e keningstirns 120px  Thalasseus maximus  keningsstirns  net bedrigestabylThalasseus maximus op BirdLife   120px  Thalasseus bergii  túfstirns  net bedrigestabylThalasseus bergii op BirdLife   120px  Thalasseus bernsteini  Sineeske klikstirns  krityk25pxThalasseus bernsteini op BirdLife 


Kategory:Fûgelskaai
Kategory:Seefûgel